Document ID: 31977R1359

NEUVOSTON ASETUS (ETY) N:o 1359/77 annettu 20 päivänä kesäkuuta 1977 sokerialan interventio-ostoa koskevista yleisistä säännöistä annetun asetuksen (ETY) N:o 447/68 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 19 päivänä joulukuuta 1974 annetun neuvoston asetuksen (ETY) N:o 3330/74(1), sellaisena kuin se on viimeksi muutettuna asetuksella (ETY) N:o 1110/77(2), ja erityisesti sen 9 artiklan 5 kohdan,
ottaa huomioon komission ehdotuksen,
sekä katsoo, että
valkoisen sokerin ja raakasokerin interventiohinnat tulevat voimaan 1 päivänä heinäkuuta 1977 ilman, että on otettu huomioon asetuksen (ETY) N:o 3330/74 8 artiklassa säädettyä osuusmaksua; tuottajan markkinoilla myymän sokerin tosiasiallinen hinta vapaasti tehtaalla -vaiheessa on hinta, jossa on otettava huomioon mainittu tässä vaiheessa maksettava osuusmaksu; tämän vuoksi samaa sääntöä on sovellettava interventioelimen toimittaessa sokerin myyntiin, sillä myös sen on maksettava kyseinen maksu mainitun sokerin myyntihetkellä; tämän vuoksi on syytä muuttaa sokerialan interventio-ostoa koskevista yleisistä säännöistä 9 päivänä huhtikuuta 1968 annettua neuvoston asetusta (ETY) N:o 447/68(3), sellaisena kuin se on viimeksi muutettuna asetuksella (ETY) N:o 2274/70(4),
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 447/68 3 artiklaan 2 a kohta seuraavasti:
"2 a. Tarjottaessa sokeri myyntiin myyntihinta tai vähimmäismyyntihinta määritetään ottaen huomioon asetuksen (ETY) N:o 3330/74 8 artiklassa tarkoitettu osuusmaksu ja sitä sovelletaan sinä markkinointivuonna, jolloin sokeri tarjottiin myyntiin."
2 artikla
Tämä asetus tulee voimaan 1 päivänä heinäkuuta 1977.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 20 päivänä kesäkuuta 1977.

Labels: 3
15
17